Osama

Osama on vuonna 2003 ensi-iltansa saanut Siddiq Barmakin ohjaama afganistanilainen draamaelokuva, jossa tyttö tekeytyy Osama-nimiseksi pojaksi välttääkseen talibanien naisiin kohdistaman sorron.

Elokuva on ensimmäinen Afganistanissa tehty elokuva talibanien 1996 langettaman elokuvakiellon jälkeen. Se toteutettiin monen maan yhteistuotantona.

Arvioita 
Turun Sanomien Tapani Maskulan mukaan pääosin amatöörivoimin näytelty Osama tuo julki naisia kiduttaneen hirmuhallinnon julman koneiston ja varoittaa hysteeristä vihaa kylvävästä fasistisesta ideologiasta. ”Vähäeleisessä Osamassa on niukasti dialogia, sillä kuvat kärsimyksestä ja sorrosta puhuvat omaa selkeää kieltään. Silti ohjaaja ei missään vaiheessa kerjää henkilöhahmoilleen sääliä eikä paisuttele heidän tunteitaan vaan pitäytyy viileän toteavassa realismissa.”

Lähteet  

Afganistanilaiset elokuvat
Vuoden 2003 elokuvat
Draamaelokuvat